আমাদের সময় : নির্বাচন ঘিরে রাজনৈতিক অচলাবস্থার মধ্যে তফসিল ঘোষণার পর ভোটের কার্যক্রম শুরু করেছে ক্ষমতাসীন জোট। আর নিরপেক্ষ নির্বাচনসহ কয়েকটি দাবিতে এখনো আন্দোলনের মাঠে জাতীয় ঐক্যফ্রন্ট ও বিএনপি নেতৃত্বাধীন ২০ দল। নির্বাচনে যাওয়া না যাওয়ার ব্যাপারে আনুষ্ঠানিক ঘোষণা না দিয়ে গতকালও রাজশাহীতে সমাবেশ করে বিএনপি; তবে নতুন কোনো কর্মসূচির ঘোষণা দেয়নি। পূর্বঘোষিত কর্মসূচি অনুযায়ী নির্বাচন কমিশন অভিমুখে পদযাত্রা করবে ঐক্যফ্রন্ট। নির্বাচনের ব্যাপারে সিদ্ধান্ত নিতে তাদের কয়েক দিন সময় লাগবে।